CELEX: 62015TN0043
Language: da
Date: 2015-01-28 00:00:00
Title: Sag T-43/15: Sag anlagt den 28. januar 2015 — CRM mod Kommissionen

16.3.2015   
            
            
               DA
            
            
               Den Europæiske Unions Tidende
            
            
               C 89/43
            
         Sag anlagt den 28. januar 2015 — CRM mod Kommissionen
   (Sag T-43/15)
   (2015/C 089/52)
   Processprog: italiensk
   
      Parter
   
   
      Sagsøger: CRM Srl (Modena, Italien) (ved advokaterne G. Forte, C. Marinuzzi og A. Franchi)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens gennemførelsesforordning (EU) nr. 1174/2014 af 24. oktober 2014 om registrering af en varebetegnelse i registret over beskyttede oprindelsesbetegnelser og beskyttede geografiske betegnelser (Piadina Romagnola/Piada Romagnola (BGB)), offentliggjort i Den Europæiske Unions Tidende af 4. november 2014, L 316, annulleres.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Det foreliggende søgsmål er rettet mod registreringen af den beskyttede geografiske betegnelse »Piadina Romagnola/Piada Romagnola« med hensyn til den omstændighed, at det omdømme, som der tildeles håndværksmæssigt fremstillet Piadana, også tildeles Piadana, der er industrielt fremstillet.
   Til støtte for søgsmålet har sagsøgeren anført tre anbringender.
   
               1.
            
            
               Første anbringende, hvormed det gøres gældende, at der er sket en tilsidesættelse og en ukorrekt anvendelse af artikel 7, stk. 1, litra f), nr. ii), og artikel 8, stk. 1, litra c), nr. ii) i Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (EUT L 343, s. 1).
               
                           —
                        
                        
                           Det gøres gældende, at der ikke er nogen beviser i sagen, der begrunder sammenhængen med den geografiske oprindelse, og
                        
                     
                           —
                        
                        
                           at det omdømme, som håndværksmæssigt fremstillet Piadana tildeles, også tildeles Piadana, der er industrielt fremstillet.
                        
                     
         
               2.
            
            
               Andet anbringende om en åbenbar vurderingsfejl og manglende sagsoplysning.
               
                           —
                        
                        
                           Det gøres gældende, at der er sket en åbenbar fejl ved vurderingen af registreringsansøgningen med hensyn til overholdelsen af kravene til offentliggørelsen af ansøgningen om registrering af en geografisk betegnelse med hensyn til Piadina Romagnola, og
                        
                     
                           —
                        
                        
                           at sagen ikke er blevet oplyst, idet den ophævelse af de nationale bestemmelser, som den anfægtede forordning er støttet på, ikke er blevet vurderet af en retslig myndighed i en medlemsstat, og
                        
                     
                           —
                        
                        
                           at der er sket en tilsidesættelse af princippet om god forvaltningsskik
                        
                     
         
               3.
            
            
               Tredje anbringende om en tilsidesættelse af artikel 6 og artikel 13 i Den Europæiske Menneskeretskonvention og af artikel 47 i Den Europæiske Unions charter om grundlæggende rettigheder, idet der er sket en tilsidesættelse af retten til effektiv domstolsbeskyttelse.